მარკო ვინისიო სერესო არევალო

**მარკო ვინისიო სერესო არევალო** (დ. 26 დეკემბერი, 1942) — გვატემალელი პოლიტიკოსი, რომელიც იყო გვატემალის მე-40 პრეზიდენტი 1986 წლიდან 1991 წლამდე. იგი ასევე იყო ცენტრალური ამერიკის ინტეგრაციის სისტემის (SICA) გენერალური მდივანი 2017-2021 წლებში.

მისი პრეზიდენტობის პერიოდი ხასიათდებოდა პოლიტიკური არასტაბილურობითა და კორუფციით. მის წინააღმდეგ მოეწყო სახელმწიფო გადატრიალების ორი წარუმატებელი მცდელობა.

საპასუხოდ დაიწყო ტერორის ახალი ტალღა უსაფრთხოების ძალების მიერ ჩადენილი მრავალი სასამართლოსგარეშე მკვლელობა. ქვეყანაში მოქმედი ტერორის ძალების წინააღმდეგ ბრძოლა მისი მმართველობის დომინანტური თემა გახდა. NGO Americas Watch-ის თანახმად, 1986 წელს კონფლიქტის შედეგად თვეში საშუალოდ 100 ადამიანი კვდებოდა. სერესომ გვატემალა ნეიტრალურ მხარედ გამოაცხადა მეზობელ ელ სალვადორსა და ნიკარაგუაში მიმდინარე სამოქალაქო ომებში. იგი იყო ცენტრალური ამერიკის პარლამენტის იდეის დიდი მხარდამჭერი. ესკიპულასში ჩატარდა ორი კრიტიკული კონფერენცია ინტეგრაციის შესახებ. მეორე კონფერენციაზე, 1987 წლის აგვისტოში, დადგინდა „მყარი და ხანგრძლივი მშვიდობის დამყარების პროცედურა“, რაც რეგიონში მშვიდობის აღდგენის უმნიშვნელოვანესი ეტაპი გახდა.

1987 წლის 11 სექტემბერს მან დააარსა შერიგების ეროვნული კომისია (CNR), ხოლო 7 ოქტომბერს დაიწყო მოლაპარაკებები URNG-სა და მთავრობას შორის. როდესაც მოლაპარაკებები ჩაიშალა, სერესომ აშშ-ს მეტი სამხედრო დახმარება სთხოვა ანტიპარტიზანული ბრძოლისთვის. 1988 წლის 11 მაისს ორი პოლკოვნიკის მიერ ძალაუფლების ხელში ჩაგდების ფარსული მცდელობის შემდეგ, სერესომ აღიარა, რომ მოუწია სამხედროების ზოგიერთ მოთხოვნას დამორჩილებოდა გადატრიალების თავიდან ასაცილებლად.

250px|მინი
1989 წელს პოლიტიკური სიტუაცია გაუარესდა: წლის პირველ ნახევარში მოხდა 1,600 მკვლელობა და 800 გატაცება. 1 აგვისტოს მოკლეს DCG-ის გენერალური მდივანი დანილო ბარილიასი. მიუხედავად ამისა, სერესო გამოვიდა ახალი პირობით, რომ დარჩენილ 500 დღეში გააძლიერებდა დემოკრატიას. გვატემალა მას შემდეგ დემოკრატიულ სახელმწიფოდ რჩება.

1990 წლის მაისში სერესოს ადმინისტრაციამ და URNG-მ მადრიდში ხელი მოაწერეს მნიშვნელოვან შეთანხმებას. მან ძალაუფლება თავის მემკვიდრეს, ხორხე სერანოს გადასცა, რაც იყო ხელისუფლების პირველი დემოკრატიული გადაცემა 1951 წლის შემდეგ. იმავე წელს სერესომ გვატემალაში მიიწვია ცნობილი რუსი ლინგვისტი იური კნოროზოვი, რომელმაც უდიდესი როლი ითამაშა მაიას იეროგლიფების გაშიფვრაში, და მას მედალი გადასცა.

თუმცა, მისი მმართველობის ბოლოს, 1 დეკემბერს, ჯარისკაცებმა სანტიაგო ატიტლანში 24 გლეხი დახოცეს. ამის გამო აშშ-მა გვატემალას სამხედრო დახმარება შეუწყვიტა. სერესო ამტკიცებდა, რომ ხოცვა-ჟლეტა თავადვე შეაჩერა.

## პრეზიდენტობის შემდგომ
1991 წელს სერესო ცენტრალური ამერიკის პარლამენტის დეპუტატი გახდა. მას ბრალს სდებდნენ იმუნიტეტის ამოფარებაში სხვადასხვა ბრალდებისგან თავის ასარიდებლად, მათ შორის იორდანიული კუნძულის ყიდვისას თაღლითობასა და მირნა მაკ ჩანგის მკვლელობის დაფარვაში.

1999 წლის არჩევნებში მან კვლავ მოიპოვა ადგილი ეროვნულ კონგრესში. 2007 წლის არჩევნებში კი მან ადგილი დაკარგა. მისი ვაჟი, ასევე ვინიციო სერესო, კენჭს იყრიდა პრეზიდენტად, მაგრამ ხმების 1%-ზე ნაკლები მიიღო.

ამჟამად ვინიციო სერესო ხელმძღვანელობს არასამთავრობო ორგანიზაციას „Esquipulas“, რომელიც მუშაობს ცენტრალური ამერიკის ინტეგრაციაზე. 2017 წელს იგი დაინიშნა SICA-ს გენერალურ მდივნად და იმავე წელს გვატემალის მთავრობამ იგი „მშვიდობის ელჩად“ დაასახელა.

## იხილეთ აგრეთვე
*გვატემალის პრეზიდენტი

## რესურსები ინტერნეტში
*Biography by CIDOB (in Spanish)
*Congressional web page
*Crisis de Gobernabilidad 1a. Fase: Perspectiva Política, New Media, Francisco Marroquín University 

## სქოლიო
კატეგორია:გვატემალის პრეზიდენტები
კატეგორია:ცოცხალი ადამიანები
კატეგორია:გვატემალელი პოლიტიკოსები